Amerika geruk deur nog ŉ skoolskietery, talle doodDimitrios Pagourtzis. Foto: Reuters-Photostream. Tien mense is dood en tien beseer toe ŉ skieter Vrydag op ŉ hoërskool in Santa Fe in Texas losgebrand het. Die New York Times berig Dimitrios Pagourtzis (17) is reeds in aanhouding. Hy het glo die wapens onder sy jas weggesteek voor hy losgebrand het. CNN berig Pagourtzis het glo in ŉ verklaring gesê dat hy mense van wie hy gehou het se lewe gespaar het en net dié geskiet het van wie hy nie hou nie. Mark Henry, streekslanddros in Galveston, het gesê hy werk tot dusver saam met die polisie. Nege van die slagoffers was glo leerders en een ŉ onderwyser. Hy het omstreeks 07:30 glo ŉ haelgeweer en ŉ rewolwer gebruik om die skietery mee uit te voer. Wetstoepassingsagentskappe het aan CNN gesê daar is later ploftoestelle soos pypbomme en drukkokers in en om die skool aangetref. Volgens Henry was die toestelle nie in ‘n werkende toestand nie. Daymon Rabbon, ŉ leerder, was in een van die klaskamers toe dit plaasgevind het. “Jy kon hoor hoe hy nader kom; almal het gehuil, net absoluut gehúil in algehele ongeloof.” Independent.co.uk berig pres. Donald Trump het die skietery as hartverskeurend bestempel